|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА ПЛАН-СМЕТКАТА ЗА ПРИХОДИТЕ И НЕОБХОДИМИТЕ РАЗХОДИ ЗА 2020 ГОДИНА ЗА ДЕЙНОСТИТЕ ПО ЧЛ. 66, АЛ. 1 ОТ ЗМДТ И ОПРЕДЕЛЯНЕ РАЗМЕРА НА ТАКСА БИТОВИ ОТПАДЪЦИ ЗА ОБЩИНА ПЛОВДИВ ПРЕЗ 2020 ГОДИНА** |
| **№** | **Организация/потребител****/вкл. начина на получаване на предложението/** | **Бележки и предложения** | **Приети/****неприети** | **Мотиви** |
| 1. | АтанасЕл. поща: asm\_a4@abv.bgНачин на получаване:Ел. съобщение с Вх.№19ФР233/27.11.2019г.Приложение №1 | Не е редно да се повишава данък смет – имот, а на автомобилите да се намали, тъй като по-бедните хора нямат моторни превозни средства. | Не се приема | Изразеното мнение на гражданина не съдържа конкретно предложение, поради което същото не може да бъде прието. Съгласно чл.66, ал.1 от ЗМДТ Таксата за битови отпадъци се определя в годишен размер за всяко населено място с решение на общинския съвет въз основа на одобрена план-сметка за всяка дейност, включваща необходимите разходи за:1. осигуряване на съдове за съхраняване на битовите отпадъци - контейнери, кофи и други;2. събиране, включително разделно на битовите отпадъци и транспортирането им до депата или други инсталации и съоръжения за третирането им;3. проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците; 4. почистване на уличните платна, площадите, алеите, парковите и другите територии от населените места, предназначени за обществено ползване. |
| 2. | Димитър Николов Митев Ел. поща: dimitr\_mitev@abv.bgНачин на получаване:Ел. съобщение сВх.№19ФР237/03.12.2019г.Приложение №2 | …..Когато в нежилищния имот не се генерират отпадъци и няма възможност да се ползва създадената от общината система за събиране, извозване и обработка на сметта ПОРАДИ ЛИПСА НА СМЕТ, но се праща съобщение за дължима такса, това е РЕКЕТ. Определянето на таксата на базата на по-високи промили за нежилищните имоти в сравнение със жилищните имоти е форма на пряка и непосредствена дискриминация според решение №11382011 г. на Комисията за защита от дискриминация. Никъде в Европа няма различни такси за битови отпадъци в зависимост от характера на обекта. Обърнете внимание на Решение 9945 на Върховния административен съд, в мотивите на което е записано, че Община Пловдив не е изпълнила законовото си задължение да определи начин, при който да се подават декларации за отказ от услугата за имоти, които се ползват……….Изпращам Ви и касационна жалба до Върховния административен съд за да се ориентирате още по-добре за същността на поставения проблем.Приложение – касационна жалба | Не се приема | Конкретно възражение касае определяне на таксата на база на по-високи промили за нежилищните имоти в сравнение със жилищните имоти, както и предвиждането на ред и условия, при които с подаване на декларация за отказ от услуги да не се начислява такса за битови отпадъци. Настоящото предложение предвижда увеличаване с 0,3 на хиляда върху данъчната оценка на третия компонент от Такса битови отпадъци, а именно „Поддържане чистотата на териториите за обществено ползване“ за жилищни и вилни имоти на граждани в регулационните граници, незастроени имоти на граждани и застроени жилищни и нежилищни имоти на граждани, извън регулационните граници, за които не е организирано обслужване. В услугата поддържане на чистотата на териториите за обществено ползване се включва почистване на уличните платна, площадите, алеите, парковете и другите територии от населените места, предназначени за обществено ползване. Таксата за посочената услуга се дължи за извършени дейности на териториите за обществено ползване в населеното място. Тази такса касае територии, които по презумпция се ползват или могат да се ползват от всички лица, притежаващи имоти на територията на цялото населено място.ЗМДТ определя категориите лица, за които възниква недължимост на таксата, поради неползване на имота. Не се предлага промяна на Такса битови отпадъци за имоти на юридически лица, ЕТ и физически лица, използващи имотите за стопански цели. |
| 3. | Тодор Белаков Ел. поща: todorbelakov83@abv.bgНачин на получаване:Ел. съобщение с Вх.№19НЕТ1513/03.12.2019г.Приложение №3 | Моето предложение и коментар е, че такса битови отпадъци, трябва да се определя на член на домакинството, което трябваше отдавна да се направи. Това ще доведе до справедливост, защото не може /не е редно 1 човек, живеещ сам, да плаща толкова колкото 6 човека, живеещи в едно домакинство. | Не се приема | Липсата на методология към настоящия момент за изчисляване на такса битови отпадъци на член от домакинството и предвид разположените по уличната мрежа контейнери за общо ползване обуславя невъзможност да се установи конкретното количество на отпадъците за всяко домакинство. Разпоредбата на чл. 67, ал. 2 от ЗМДТ към този период е в редакция, която гласи, че "Когато не може да се установи количеството на битовите отпадъци по ал. 1, размерът на таксата се определя в левове на ползвател или пропорционално върху основа, определена от общинския съвет." Това е така, предвид последното изменение на разпоредбата на § 13, ал. 1 от Заключителните разпоредби на Закона за изменение и допълнение на Закона за местните данъци и такси, който § 13, ал. 1(Изм. - ДВ, бр. 105 от 2014 г., в сила от 01.01.2015 г., изм. - ДВ, бр. 95 от 08.12.2015 г., в сила от 01.01.2016 г., бр. 97 от 2016 г., в сила от 1.01.2017 г., бр. 88 от 2017 г., в сила от 3.11.2017 г., бр. 98 от 2018 г., в сила от 1.01.2019 г.), гласи че, "Законът/т. е. ЗИД на ЗМДТ/ влиза в сила от 1 януари 2014 г., с изключение на § 6, който влиза в сила от 31 декември 2021 година/. " Същевременно, посоченият в тази заключителна разпоредба § 6 (В сила от 1.01.2015 г. - ДВ, бр. 101 от 2013 г., в сила от 1.01.2016 г., ДВ, бр. 105 от 2014 г., в сила от 1.01.2017 г., ДВ, бр. 95 от 2015 г., в сила от 1.01.2018 г.; бр. 97 от 2016 г., в сила от 31.12.2019 г.; бр. 88 от 2017 г., в сила от 31.12.2021 г.; бр. 98 от 27.11.2018 г., в сила от 1.01.2019 г.) от Закона за изменение и допълнение на Закона за местните данъци и такси, гласи, че "В чл. 67, ал. 2 накрая се поставя запетая и се добавя "която не може да бъде данъчната оценка на недвижимите имоти, тяхната балансова стойност или пазарната им цена. " Така в случая, с тази законодателна промяна е прието отложено влизане в сила на § 6 от ЗИД на ЗМДТ, а това отложено и към настоящия момент до 31.12.2021 г. влизане в сила на цитираната разпоредба, означава, че е възможно общинските съвети до 31.12.2021 г., когато не може да се установи количеството на битовите отпадъци по ал. 1, размерът на таксата да се определя в левове на ползвател или пропорционално върху основа, определена от общинския съвет, която може да бъде данъчната оценка на недвижимите имоти, тяхната балансова стойност или пазарната им цена.Настоящото предложение касае компонента от таксата „Поддържане чистотата на териториите за обществено ползване“, която услуга не е обвързана с количеството на битовите отпадъци. В компонентите „сметосъбиране и сметоизвозване“ и „обезвреждане в депа и/или други съоръжения“ не се предвижда промяна. |
| 4. | НСОРБЕл. поща: namrb@namrb.orgНачин на получаване:Eл. съобщение сВх.№19НЕТ1549/12.12.2019г.Приложение №4 | В периода на публичните консултации е постъпило писмо от НСОРБ, с което информират общините за проведена работна среща и постигната договореност за промяна в Наредба №7/2013 г. на МОСВ, за намаление размера на отчисленията по чл. 64 ал. 1 от ЗУО, като ще предложи преходни стойности за тригодишен период, както следва:• за 2020 г. – 69 лв./т. (вместо 95 лв./т.)• за 2021 г. – 82 лв./т. (вместо 95 лв./т.)• за 2022 г. – 95 лв./т.Промени в Наредбата се очаква да бъдат публикувани в Държавен вестник до края на м. февруари 2020 г. |  | С оглед на сроковете, в които следва да бъде приета план-сметката 31.12.2019 г., не е налице нормативно обоснована необходимост за промяна на предложения проект на план-сметката за 2020 г. В случай, че през финансовата 2020г. нормативната уредба бъде изменена, всички резерви, които бъдат акумулирани от промяната, ще бъдат предложени за изразходване за дейности по чл. 66 от ЗМДТ.  |
| 5. | Борислав ИнчевЕл. поща: borislavinchev@gmail.comEл. съобщение сВх.№19НЕТ1634/27.12.2019г.Приложение №5 | Във връзка с публикувано Съобщение относно План-сметката за приходите и необходимите разходи за 2020 година за дейностите по чл.66,ал.1 от ЗМДТ и определяне размера на ТБО за община Пловдив за 2020 година и след като се запознах с Доклада и приложенията към него изразявам своето Становище. С оглед на това, че министърът на околната среда и водите, след среща с представители на Националното сдружение на общините на Република България /на което и община Пловдив е член/ пое ангажимент разходите за отчисления съгласно чл.64 от ЗУО за 2020 година да не бъдат в размер на 95 лв./тон, а да са в размер на 69 лв./тон и с оглед на това, че ще бъде приложена процедурата по чл.27,ал.3 от Наредба 7/от 2013 год. и ще бъде заплащан намален размер на отчисленията в размер на 50% или 34,50 лв./тон, както и като се вземе в предвид, че се предвижда да се Увеличи промила за Такса за битови отпадъци за имоти на граждани, незастроени - за чистотата на териториите за обществено ползване от 0,4 на 0,7 на хиляда от данъчната оценка на имота, което е странно, изразявам становище да не се увеличават Промилите за такса за битови отпадъци за жилищни и вилни имоти на граждани в регулационните граници от 1,5 на 1,8 промила, а да се запазят сега съществуващите промили от 1,5 промила. | Не се приема | Съгласно чл.62 от ЗМДТ - Таксата се заплаща за услугите по събирането, извозването и обезвреждането в депа или други съоръжения на битовите отпадъци, както и за поддържането на чистотата на териториите за обществено ползване в населените места. Размерът на таксата се определя по реда на чл. 66 за всяка услуга поотделно - сметосъбиране и сметоизвозване; обезвреждане на битовите отпадъци в депа или други съоръжения; чистота на териториите за обществено ползване.Чл. 66, ал.1 от ЗМДТ регламентира следното: Таксата се определя в годишен размер за всяко населено място с решение на общинския съвет въз основа на одобрена план-сметка за всяка дейност, включваща необходимите разходи за:1. осигуряване на съдове за съхраняване на битовите отпадъци - контейнери, кофи и други;2. събиране, включително разделно на битовите отпадъци и транспортирането им до депата или други инсталации и съоръжения за третирането им;3. проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците; 4. почистване на уличните платна, площадите, алеите, парковите и другите територии от населените места, предназначени за обществено ползване.Предложението на Община Пловдив за увеличаване на Такса битови отпадъци за жилищни и вилни имоти на граждани, незастроени имоти на граждани в регулационните граници и застроени жилищни и нежилищни имоти на граждани извън регулационните граници, за които не е организирано обслужване, касае компонент „поддържането на чистотата на териториите за обществено ползване“, от 0,4 на 0,7 промила върху данъчната оценка на имота.Промените в Наредба №7 от 2013 г. и намаления размер на отчисленията по чл.64 от ЗУО за 2020 г. се очаква да бъдат публикувани в Държавен вестник до края на м. февруари 2020 г. , а план-сметката следва да бъде приета в срок до 31.12.2019 г. Реализирането на изменение в Наредба 7/2013г. на МОСВ през следващата година, би довело до намаляване на отчисленията по чл.64 от ЗУО за депониране на отпадъци със 761 475 лв., спрямо предвиденото в момента. Резервът, които бъде акумулиран от промяната, ще бъде разходван за дейността по чл.66, ал.1, т.3 от ЗМДТ „проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците“.Съгласно действащото законодателство тези средства не могат да бъдат изразходвани за дейности по поддържане на чистотата на териториите за обществено ползване от една страна, а от друга страна са недостатъчни за покриване на разходите за услугата по поддържане чистотата на териториите за обществено ползване. |